Met die bekendstelling van die oorwurmtreffer “Vergeet van my” het sy geweet sy is op die regte spoor. Irene-Louise het die liedjie saam met Roux Cloete en Bouwer Bosch geskryf. Die musiekvideo vir dié liedjie is reeds meer as 100 000 keer op YouTube gekyk.
Daar is net een ballade op die album. “Ek wou eerder musiek maak wat jou in ŉ goeie bui sal sit as jy dit na ŉ lang dag luister. Ek wou hê as die liedjie op die radio speel, moet mense voel hulle wil die klank op sy hardste draai.”